laion/Wikipedia-Exotic huggingface dataset:
המפלגה הדמוקרטית של יפן

המפלגה הדמוקרטית של יפן (ביפנית: 民主党, תעתיק: מינשוּטוֹ), או בשמה המקוצר DPJ, הייתה מפלגת מרכז-שמאל ביפן, שנוסדה ב-1998 מתוך מיזוג מספר מפלגות אופוזיציה. לאחר הבחירות הכלליות של 2009 הפכה המפלגה הדמוקרטית למפלגת השלטון בבית הנבחרים של יפן, עת הביסה את יריבתה הפוליטית המפלגה הליברלית-דמוקרטית וזכתה ברוב המושבים בבית התחתון ובבית היועצים של יפן, אולם בבחירות הכלליות של 2012 איבדה המפלגה מכוחה אל מול המפלגה הליברלית-דמוקרטית. המפלגה נוסדה ב-27 באפריל 1998, לאחר מיזוגן של ארבע מפלגות עצמאיות ליברליות או סוציאל-דמוקרטיות שהתנגדו לשלטון המפלגה הליברלית-דמוקרטית. נשיא המפלגה היה נאוטו קאן, לשעבר שר הבריאות, הרווחה והעבודה, והמזכיר הכללי היה צוטומו האטה, לשעבר ראש ממשלת יפן. בבחירות הכלליות של 2003 קיבלה המפלגה הדמוקרטית 177 מתוך 480 המושבים בבית. אף על פי שעדיין נותרה המפלגה באופוזיציה, בבחירות אלה היא הראתה את כוחה הפוליטי. קאן התפטר ב-2004 בעקבות פרסום שערורייה בה היה מעורב, ואת מקומו תפס קצויה אוקאדה. המפלגה הדמוקרטית הבטיחה לזכות בבחירות הכלליות של 2005, שנערכו לבקשתו של ראש הממשלה ג'וניצ'ירו קואיזומי בשל דחיית תוכניותו להפרטת שירות הדואר, אך לאחר שאיבדה 62 מושבים נאלץ אוקאדה להתפטר. איצ'ירו אוזאווה נבחר לנשיא המפלגה ב-7 באפריל 2006. אוזאווה התפטר מנשיאות המפלגה במאי 2009, בעקבות מעורבותו בפרשת גיוס כספים, ואת מקומו תפס יוקיו הטויאמה, מעט לפני הבחירות הכלליות של 2009, בהן הביסה המפלגה הדמוקרטית את המפלגה הדמוקרטית-ליברלית והשיגה רוב מוחלט בבית הנבחרים. הניצחון בבחירות הבטיח למעשה שהטויאמה יהיה ראש הממשלה החדש, וב-16 בספטמבר מינה אותו לתפקיד הקיסר אקיהיטו. הטויאמה הודיע על התפטרותו ב-2 ביוני 2010 בכנס של המפלגה. לאחר אירוע התקיפה של כלי שיט צפון-קוריאני על כלי שיט דרום-קוריאני ב-28 במאי, חתם הטויאמה על הסכם עם נשיא ארצות הברית ברק אובמה בו אישר את המשך פעילותו של בסיס חיל הנחתים באוקינאווה, ובעקבות זאת ספג ביקורת. נאוטו קאן החליף את הטויאמה בראשות הממשלה ובהנהגת המפלגה. רעידת האדמה בסנדאי אמנם חיזקה את מעמדו, אך הוא הכריז שיתפטר לאחר שיעביר מספר רפורמות לשיקום המדינה, וב-11 בספטמבר 2011 התמנה יושיהיקו נודה לתפקיד. ב-16 בנובמבר 2012 פיזר נודה את בית הנבחרים, ובבחירות שנערכו חודש לאחר מכן איבדה המפלגה את השלטון. ב-2016 התאחדה המפלגה עם מפלגת החדשנות של יפן. בספטמבר אותה שנה נבחרה רנהו לנשיאת המפלגה. המפלגה הדמוקרטית רואה עצמה כהולכת נגד הסטטוס קוו וכנגד הממסד השלטוני הנוכחי. היא טוענת שהבירוקרטיה בממשלה היפנית גדולה מדי, לא יעילה מספיק, שמרנית ולא גמישה, ובכוונת המפלגה להדיח את השלטון הישן הכבול על ידי חשיבה ארכאית ואינטרסים, לפתור את בעיות יפן, וליצור חברה חדשה, גמישה ותוססת המעריכה אינדיבידואליות וחיוניות. הקמת חברה בה השלטון מחויב לשקיפות ולהגינות. הבטחת שוויון הזדמנויות וביטחון כלכלי לתושבים, תוך התבססות על שוק חופשי. ביזור סמכויות הממשלה בקרב האזרחים, השווקים והשלטונות המקומיים. שמירה על עקרונות החוקה: שלטון העם, שמירה על זכויות האדם ופציפיזם. ניהול יחסי החוץ של יפן לפי עקרונות ההסתמכות-העצמית ודו-הקיום ההדדי. מפלגות פוליטיות ביפן פוליטיקה של יפן אתר האינטרנט הרשמי של המפלגה הדמוקרטית של יפן (ביפנית) אתר האינטרנט הרשמי של המפלגה הדמוקרטית של יפן (באנגלית) המפלגה הדמוקרטית של יפן, ברשת החברתית אקס (טוויטר) המפלגה הדמוקרטית של יפן, סרטונים בערוץ היוטיוב אתר המפלגה אתר המפלגה - פילוסופיה.
פרנסיסקוס סילביוס

פרנסיסקוס סילביוס (בגרמנית: Franciscus Sylvius;‏ 11 במאי[דרושה הבהרה] 1614, הנאו, גרמניה – 19 בנובמבר 1672, ליידן, הולנד) היה רופא ומדען הולנדי שהתמחה בפיזיולוגיה, כימיה ואנטומיה. סילביוס היה חסיד של עבודתם של: רנה דקארט, יאן בפטיסט ואן הלמונט וויליאם הארווי. היה בין התומכים הראשונים של התאוריה של מחזור הדם בהולנד. בין תלמידיו היה גם פרדריק ראוש, שלימים נעשה מדען ורופא מפורסם בהולנד, ותרם בנושא האנטומיה ושימור איברים. סילביוס קיבל את ההכרה על המצאת הינייבר שממנו התפתח הג'ין. מדיה וקבצים בנושא פרנסיסקוס סילביוס בוויקישיתוף פרנסיסקוס סילביוס, באתר פרויקט הגנאלוגיה במתמטיקה פתח סילביוס פרנסיסקוס סילביוס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חטיף מרס מטוגן בשמן עמוק

חטיף מרס מטוגן בשמן עמוק (באנגלית: Deep-fried Mars bar) הוא מנת קינוח, שמכינים אותה על ידי טיגון בשמן עמוק של חטיף שוקולד מסוג מרס, שנטבל בבלילה המשמשת לטיגון דגים. החטיף מקורר בדרך כלל לפני הטיגון על מנת שלא יימס בתוך השמן הרותח. המנה הומצאה בחנות פיש אנד צ'יפס בסקוטלנד באמצע שנות התשעים. בקיץ 1995 פרסם עיתון מקומי בעיר אברדין ידיעה על חנות בעיירה סמוכה המגישה את המנה לילדים. בתוך ימים ספורים מצא הסיפור את דרכו לעיתונים הנפוצים בסקוטלנד ובבריטניה ומשם לשידורי הטלוויזיה של ה-BBC, והמנה הוכנה בתוכנית טלוויזיה בשידור חי. בעקבות הפרסום הרב הזדרזו חנויות פיש אנד צ'יפס ברחבי בריטניה להכניס את המנה לתפריטן. בסקר שערך כתב עת רפואי ב-2009 בקרב כ-500 חנויות פיש אנד צ'יפס בסקוטלנד נמצא כי 37% מהן מגישות את המנה או הגישו אותה בעבר. חנויות אחדות דיווחו על מכירת מאות מנות בשבועות מסוימים. ילדים הם הלקוחות העיקריים של המנה. המצאת המנה והפרסום לו זכתה הביאו להמצאת מנות דומות של חטיפים המטוגנים בבלילה בשמן עמוק, וביניהם ביצי הפתעה משוקולד, חטיף קוקוס מסוג באונטי וחטיף סניקרס (מנה הפופולרית במיוחד בארצות הברית). מדיה וקבצים בנושא חטיף מרס מטוגן בשמן עמוק בוויקישיתוף מתכון למנה באתר ויקיספר (באנגלית) Deep-Fried Candy Bars: Scotland's Worst Food? באתר נשיונל ג'יאוגרפיק, 28 בדצמבר 2004 Deep-Fried Mars Bars Myth No More באתר CBS News World, ‏11 בפברואר 2009.
El pueblo unido jamás será vencido

El pueblo unido jamás será vencido (נהגה: [el ˈpweβlo uˈniðo xaˈmas seˈɾa βenˈsiðo]; מספרדית: "העם המאוחד לעולם לא ינוצח") הוא שיר של הלהקה הצ'יליאנית קילאפאיון. השיר הוקלט ביוני 1973, לאחר שנכתב בידי חברי הלהקה והולחן בידי סרחיו אורטגה, והוא נחשב לאחד השירים המייצגים את תנועת הנואבה קנסיון. השיר נכתב כהמנון עבור קואליציית מפלגות השמאל "האחדות העממית", שסלוודור איינדה נבחר מטעמה לנשיא צ'ילה ב-1970. הקריאה "El pueblo unido jamás será vencido" הייתה אחת מסיסמאות הבחירות שלו. לאחר ההפיכה הצבאית ב-1973 הפך השיר להמנון בלתי רשמי של המתנגדים למשטר הצבאי של אוגוסטו פינושה. בביצועה של להקת אינטי-אילימאני הפך השיר מוכר גם ברחבי העולם. מאז שנות ה-70 של המאה העשרים הפך השיר, בווריאציות שונות, למזוהה עם מהפכות ומחאות פוליטיות שונות. השיר "ברפאחיז" (בפרסית: بر پا خیز; מילולית: "תקומה") נכתב למנגינתו ושימש את הפלג השמאלי של המוחים במהפכה האיראנית ב-1979. השיר זכה לעדנה מחודשת גם במחאות 2009. המלחין האמריקני פרדריק ז'בסקי הלחין את היצירה המוזיקלית "The People United Will Never Be Defeated!", המבוססת על השיר. יצירה זו הושמעה במהלך מהומות ליל וייט בסן פרנסיסקו ב-1979, על רקע מתן גזר הדין במשפט רוצחו של הארווי מילק. במהלך המהפכה הכתומה באוקראינה ב-2004 כתבה להקת גרינג'ולי שיר בשם ראזום נאס בגאטו, נאס נה פודולאטי (באוקראינית: Разом нас багато, нас не подолати; מילולית: "יחד אנו רבים! לא יוכלו לנצחנו!") המבוסס על השיר הצ'יליאני. השיר הפך להמנון בלתי רשמי של המהפכה, ואף ייצג את אוקראינה באירוויזיון 2005 שנערך בקייב. מפלגת קואליציית השמאל הרדיקלי ביוון השתמשה בשיר במהלך הבחירות שנערכו במדינה ב-2007. מדיה וקבצים בנושא El pueblo unido jamás será vencido בוויקישיתוף מידע על היצירה "El pueblo unido jamás será vencido" באתר מיוזיק בריינז מידע על הקומפוזיציה "El pueblo unido jamás será vencido" באתר AllMusic גרסאות נוספות ל"El pueblo unido jamás será vencido" באתר SecondHandSongs מילות השיר בספרדית ובאנגלית סיפורו של שיר אנטי-אימפריאליסטי: "העם המאוחד לעולם לא יובס", באתר הגדה השמאלית, ‏7 בנובמבר 2016
קן הדסון קמפבל

קן הדסון קמפבל (אנגלית: Ken Hudson Campbell, נולד ב-6 באפריל 1963) הוא שחקן אמריקאי. מוכר בעיקר בזכות הופעתו בשובר הקופות "ארמגדון" בתפקיד מקס מצוות קודחי הנפט של הארי סטאמפר. קמפבל התחיל את דרכו בתפקידים קטנים בתור בקומדיות הקאלט "שכחו אותי בבית" ו"לקום אתמול בבוקר". התפרסם לראשונה בטלוויזיה בקומדיית המצבים "בראש של הרמן", בתפקיד "חיה" ובפרק בסדרה "סיינפלד". ב-1996 שיחק בקומדיה "צוללת דיזל" בתפקיד טבח האונייה באקמן. בשנת 1998 הופיע קמפבל בתפקיד המפורסם ביותר שלו בשובר הקופות של מייקל ביי "ארמגדון". בסרט שיחק בתפקיד קודח הנפט מקס לנרט, אותו בוחר הארי סטאמפר (ברוס ויליס) למשימה הקידוח המיוחדת על האסטרואיד. לאחר מכן תרם את קולו לסרטי האנימציה "יוסף נסיך החלומות", "טיטאן AE" ולקומדיה "ד"ר דוליטל 2" בה דיבב מספר חיות. שיחק בקומדיות "אמריקן טריפ" בתור טום, הומו על ספינת התענוגות הגאה ו"חביב הנשים". בשנת 2003 שיחק בסדרת הדרמה "הפרקליטים" בתור האסיר רונלד האף שרצח את אשתו ומאהבה. בשנת 2019 דיבב את דמותו של בומר בסרט "פלא של פארק". קן הדסון קמפבל, במסד הנתונים הקולנועיים IMDb (באנגלית) קן הדסון קמפבל, באתר AllMovie (באנגלית) קן הדסון קמפבל, במסד הנתונים הקולנועיים KinoPoisk (ברוסית)
Ben (שיר)

"Ben" הוא השיר השני מהאלבום השני, Ben, של הזמר והיוצר מייקל ג'קסון. השיר יצא ב-1972, בהוצאת מוטאון ושימש בפסקול הסרט Willard, המספר על ילד בודד המתיידד עם חולדה קטלנית בשם בן. השיר הגיע למקום ראשון במצעד הבילבורד האמריקאי, זכה בפרס גלובוס הזהב והיה מועמד לפרס אוסקר. השיר נכתב במקור לדוני אוסמונד, אך מאחר שהוא היה במסע הופעות באותו הזמן, השיר הוצע לג'קסון. למרות שג'קסון כבר הפך לאמן הצעיר ביותר שמכניס שיר למקום הראשון עם I Want You Back כחלק מחמישיית הג'קסונים, Ben הפך אותו לזמר הסולו השלישי הצעיר ביותר, בגיל 14, שמוציא סינגל המגיע למקום הראשון. אמנים רבים הוציאו גרסה מחודשת לשיר, ביניהם בויזון, קריספין גלובר וקוני טבלוט. מידע על היצירה "Ben" באתר מיוזיק בריינז מידע על הסינגל "Ben" באתר מיוזיק בריינז סרטון השיר "Ben" באתר יוטיוב מידע על Ben במצעד הבילבורד האמריקאי מידע על Ben במצעד הבריטי
מכבי אבישי מוצקין

מכבי אבישי מוצקין (נקראת גם: מכבי מוצקין) היא קבוצת כדוריד ישראלית מהעיר קריית מוצקין, המתמודדת בליגת העל בכדוריד. הקבוצה הוקמה בשנת 1967 על ידי צבי הירש ודודי גושן ומגרשה הביתי היה בבית הספר אחדות בקרית מוצקין. רוב שחקני הקבוצה שהוקמה ( דודי גושן, יוסף טיקוצקי, מאיר מן, אריק ברקוביץ (ברק), איל מסד, רפי רוזנברג, שמעון שמיאל, ירחמיאל גונטובניק, אברהם גונטובניק) היוו את שלד הקבוצה במהלך 8 השנים הראשונות לפעילותה. בשנתה הראשונה עלתה הקבוצה מליגה ב' לליגה א' ושנתיים לאחר מכן (1974) עלתה הקבוצה מליגה א' לליגה הארצית. בשנת 1976 עלתה הקבוצה לליגה הראשונה- הליגה הלאומית. 13 הכדורידנים שהשתתפו בעליה הם: יוסף טיקוצקי, יצחק עלמני, איל מסד, דוד גושן (קפטן), יגאל גושן, דב טיקוצקי, מאיר מן, צבי בנדק, דן קליינברג, אלי חן, יצחק קרויצר, חיים קוז'יקרו, יוליאן גרינברג. מאמן הקבוצה: גנזי קובריגה. במהלך השנים שלאחר מכן ירדה הקבוצה לליגה הארצית ושבה לליגה הלאומית פעמיים, עד לעלייתה בשנות ה-90. בעונת 2000/2001 השתתפה במסגרת אירופאית בגביע אירופה לקבוצות והפסידה בסיכום שני משחקים לקבוצת "דניס טורקו" מפינלנד. בעונת 2006/2007 ירדה הקבוצה לליגה הלאומית מהמקום האחרון. לאחר עונה אחת בלאומית, העפילה בחזרה לליגת העל. בעונת 2009/2010 הוחזר המאמן יגאל גושן (שאימן את הקבוצה עד שנת 1997) במקומו של רפי קוט. בעונת 2010/2011 השתלבה הקבוצה בפלייאוף העליון. ובנוסף הגיעה הקבוצה עד לחצי גמר גביע המדינה והפסידה לקבוצת הפועל ראשון לציון 22-21. בעונת 2016/2017 נשרה הקבוצה לליגה הלאומית. מאז שנת 1997 התווספה לשם הקבוצה המילה "אבישי", לזכרו של אבישי גדרון שנהרג באסון המסוקים. אבישי היה קפטן קבוצת הנוער ובהמשך שיחק בקבוצת הבוגרים. המועדון מפעיל מחלקת נוער גדולה. בעונות 2000/2001, 2006/2007 זכתה קבוצת הנוער בגביע המדינה. הקבוצה מארחת באולם הספורט על שם "משה גושן", המכיל 500 מקומות ישיבה. קובריגה יגאל קובריגה גינדי-מאמן שחקן שי שיינבויים עופר פרגר ניר דובדבני ארז פפו אבי דביר שלומי שושן רן ויצמן אסף אוקמינסקי גילי בניטה אורי גורן יונתן שרצר מור פרץ חן קטן שלומי לוי שגיב לוי ירון בק יריב רינקוב אסף לחמיש צחי טויטו אבי בלטיטר דודי גושן שמעון אלברמן דוד עמר בני אברהם איל מסד יצחק קרויצר ניסן בלום ניסן רביד ירחמיאל (חולדוג') גונטובניק יוסי טיקוצקי עמית זערור דושאן בוזוליאק מעודכן ל- 2 באוקטובר 2021: מאמן ראשי: נדיצקו (נלה) מאטיץ מנהל: ומנהל מקצועי: צביקה בנדק דף הקבוצה, באתר איגוד הכדוריד לימור שפיגל, גביע המדינה בכדוריד: דרבי ראשל"צי בגמר, באתר ynet, 14 בפברואר 2011 כדוריד: מכבי קרית מוצקין החתימה את המאמן מילאן סטאניץ', באתר וואלה, 16 ביוני 2015 תמונה קבוצתית של הקבוצה הבוגרת, באתר האינטרנט של איגוד הכדוריד בישראל כדוריד ליגת העל מכבי ת"א - מכבי ק מוצקין 26:25 עונת 1999 2000, סרטון באתר יוטיוב (אורך: 42:19), 222 במרץ 2020
פרס קפלן (רפואה)

פרס קפלן הוא פרס הניתן מדי שנה על ידי האיגוד הישראלי לכירורגיה פלסטית לעבודות מחקר המצטיינת בתחום. הפרס נוסד על ידי משפחתו של ד"ר איזידור קפלן אשר התמחה בתחום. קפלן שהה בישראל בזמן מלחמת יום הכיפורים וטיפל בפצועים בה. מאז יסוד הפרס בשנות השבעים המאוחרות הוענקו למעלה מ-20 פרסים לחוקרים ורופאים אשר הצטיינו במחקרים אודות הכירורגיה הפלסטית. פרופסור דניאל האובן, על מחקרו על "ההתנהגות הביולוגית של סרטן תאי הבסיס בעור".[1] פרופסור ירון הר-שי[2] דוקטור דב קליין[3] דוקטור ברוך גרבר[4] דוקטור נועם חי, עבור עבודת הפוסט-דוקטורט המצטיינת בתחום תאי גזע ממקור של רקמת השומן (2006)[5] פרס יולודן פרס סיוורסטן לחקר הסרטן דף על פרס קפלן, באתר האיגוד הישראלי לכירורגיה פלסטית ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
לבו (פירושונים)

האם התכוונתם ל... לבו (Lavaux) - אזור גידול גפנים בקנטון וו (Vaux), שבשווייץ קבוצה אתנית לבו (קבוצה אתנית) – קבוצה אתנית-דתית במערב סנגל לבו וולוף - שפת בני לבו אישים בשם זה: לירון לבו – שחקן ודוגמן ישראלי מדלן לבו – שחקנית צרפתייה לב
בית הקברות הצבאי חוף כיאט

בית הקברות הצבאי חוף כיאט (באנגלית: Khayat Beach War cemetery) הוא בית קברות צבאי בריטי, השוכן במבואות הדרומיים של העיר חיפה. בית הקברות הצבאי הוקם בשנת 1941 וטמונים בו 887 חללים. בית הקברות ניצב ממזרח לכביש תל אביב-חיפה (כביש 4), כ-500 מטר מצפון למחלף חיפה דרום שעליו. הוא מהווה חלק ממתחם בתי הקברות של מערב חיפה. שמו של בית הקברות ניתן לו על שם משפחת כיאט שבבעלותה היה השטח מחוף כיאט הסמוך ועד נחל שיח. מתחם בית הקברות הוא שטח מלבני נטוע דשא, ששטחו כ-65 דונם. פאתו הצרה פונה אל הכביש. החללים נקברו בו ב-11 חלקות. במרכז שטח בית הקברות ניצב צלב ההקרבה. בצד שער הכניסה למתחם ניצבת תיבת ארד ובה ספר המרשם (Register) של החללים שנקברו באתר. בית הקברות במתכונתו הקבועה הוקם ומתוחזק על ידי ועדת חבר העמים לקברי מלחמה. בבית הקברות נקברו 791 חללי צבאות מדינות האימפריה הבריטית שנהרגו בארץ ישראל, בעבר הירדן ובסוריה בתקופת מלחמת העולם השנייה (מתוכם: 534 בריטים, 54 אוסטרלים, 51 יוונים, 41 משטחי הנציבות העליונה, 29 הודים, 22 צרפתים, 14 דרום אפריקאים, 13 מאפריקה המזרחית, 6 ניו זילנדים, 5 קנדים, 5 פולנים, 4 צ'כים, 3 מעבר הירדן, 3 יוגוסלבים, 2 בלתי מזוהים, 2 מאפריקה המערבית, 1 קפריסאי, 1 בלגי, ו-1 הולנדי) וכן חייל גרמני מהלופטוואפה. מרבית חללי האימפריה הבריטית נהרגו במלחמת העולם השנייה, אך 95 מהם נהרגו שלא במסגרתה. מרבית אלו היו חיילים שנהרגו בפעולות צבאיות בארץ ישראל בשלהי ימי המנדט הבריטי. ימאים של צי הסוחר הבריטי. חלקם נספו כאשר טובעה אוניית המטען זילנד (SS Zealand) על ידי צוללת גרמנית U-97 דרומית לחיפה ב-28 ביוני 1942. מלחים מהמשחתת הבריטית אה"מ יאנוס (HMS Janus) - ב-9 ביוני 1941, במהלך המערכה על סוריה ולבנון, נפגעה מאש שנורתה לעברה מהמשחתות הצרפתיות בסמוך לנמל צידון, דבר אשר גרם למותם של 13 מאנשי צוותהּ. Norman Harvey (אנ') - חייל שעוטר בצלב ויקטוריה – העיטור הצבאי הרם ביותר של הצבא הבריטי. נורמן הרווי, יליד 1899, עוטר בעיטור על לחימתו בבלגיה, ב-25 באוקטובר שנת 1918 במסגרת מלחמת העולם הראשונה. ב-1939 שב והתגייס לצבא הבריטי. הוא הוצב בארץ ישראל ונהרג בה בפעולה ב-16 בפברואר 1942, סמוך לחיפה. Erwin Müller - קצין בדרגת סרן (Hauptmann) בלופטוואפה. ארווין מילר היה קצין סיור מוטס בטייסת מס' 2 של להק המודיעין והצילום Aufklärungsgruppe 123. המטוס, מדגם יונקרס ‏JU 88 D-1 שבו טס יחד עם צוותו, התרסק במהלך גיחת צילום באזור מפרץ חיפה ב-20 באפריל 1943. בית הקברות במבט לכיוון מזרח שורת מצבות של חיילים יהודים. בקצה השורה משמאל, עומדת בודדה מצבת הגנן שטיפל בגן ונהרג בתאונה בשנות ה-80 של המאה ה-20 מצבה לזכרו של נורמן הרווי, המעוטר בצלב ויקטוריה מצבת הקצין הגרמני, סרן ארווין מילר, עם סמל צלב הברזל בית הקברות הצבאי הבריטי בחיפה מדיה וקבצים בנושא בית הקברות הצבאי חוף כיאט בוויקישיתוף בית הקברות באתר ועדת חבר העמים לקברי מלחמה הכניסה לבית הקברות סמוכה לבית הקברות של הקהילות המשיחיות. על שטח החוף ניצבים בשנות האלפיים "מגדלי חוף הכרמל". מקצת החללים הועברו לבית קברות זה מבתי קברות בסוריה ובעבר הירדן. ‏SS Zealand on Wrecksite. Khayat Beach War Cemetery on Wrecksite. ‏HMS JANUS (F.53) - J-class Destroyer. ‏Norman Harvey - casualty details on CWGC. ‏Luftwaffe Officer Career Summaries (L-R). כך מופיע בנתונים הרשמיים של הלופטוואפה, אולם על קברו בבית הקברות מופיע תאריך אחר - 25.5.1943.
שלום הציבור (להקה)

שלום הציבור הייתה להקת גל חדש ישראלית שפעלה בשנים 1984–1985. היא הוקמה על ידי יובל בנאי, הגיטריסט אורן אליעזרי ואיגי דיין, שהיו חברים קודם לכן בלהקת "משינה". לאחר שהתגלעו מחלוקות בין בנאי לבין שלומי ברכה, גם הוא חבר "משינה", התפרקה הלהקה במרץ 1984, לאחר הופעה אחרונה ב"קולנוע דן", בטרם הוציאה תקליט שדרים ראשון. לאחר הפירוק התפצלו דרכיהם של חברי הלהקה, ויוצאיה בנאי, אליעזרי ודיין הקימו את "שלום הציבור", בעת שברכה ומייקל בנסון הקימו את להקת "החזית העממית". הלהקה ניגנה במועדונים שונים בתל אביב, למשל בפאב "שבלול", אך הופעותיה לא זכו להצלחה רבה. במסגרת "שלום הציבור" מצא בנאי ביטוי כרומנטיקן עדין, לעומת אפיונו כסולן סוער במשינה. אורן אליעזרי ניגן בסינתיסייזר, גיטרות ובס ואיגי דיין בתופים אלקטרוניים ובכלי הקשה. ללהקה הצטרפו גם יוצאי להקת "לאופרד" אוהד ורסנו ומרק רזניק, שניגנו בבס ובגיטרה בהתאמה, ובהקלטות ניגן גם רונן בן-טל, בעל האולפן שבו הקליטו, בסינתיסייזר. בנאי שר ותיכנת Oberheim DMX (מכונת תופים שיוצרה על ידי חברת Oberheim Electronics). במסגרת הלהקה זנחו חבריה את השירים באנגלית, ששרו במשינה, וניסו לפנות אל הקהל הרחב. הופעת הבכורה של הלהקה נערכה ב"קולנוע דן" באוגוסט 1984. הלהקה הוציאה שני תקליטי שדרים לתחנות הרדיו, שאת שניהם כתב בנאי והלחין אליעזרי: "נובמבר אחד" (או באיות "נובמבר 1") ו"ינשוף על ענף גבוה". השירים זכו להצלחה מסוימת ברדיו, אך הלהקה לא הצליחה לחתום על חוזה בחברת תקליטים. אבי מורגנשטרן כתב על הלהקה: השינוי שחל באורן וביובל מצביע על התפכחות לגבי המציאות הישראלית הקודרת. את "משינה" באו לראות מעטים, למרות שזכתה לביקורות נלהבות כמעט מכל כתבי הרוק. אבל ביקורות אינן מספיקות. צריך גם קהל. כמו שתיאר אחד מעמיתי את המצב במועדוני הרוק בארץ - הכל קורה שם בקטן, כמו ממעוף של ציפור. על שירם "נובמבר אחד" כתב: "נובמבר 1" הוא שיר אהבה די תמים, מלודי, במיוחד אם נשווה אותו לחומר שעשו השניים בעבר. בהחלט שיר קליט, אם כי האווירה קצת מנוכרת. בקיצור, משהו תקשורתי ששואף להצליח גם במצעדי הפזמונים. אפשר לומר שהשניים עשו כאן פשרה. אבל אם מצליחים לעשות גם משהו תקשורתי וגם טוב הרי תופשים שתי ציפורים במכה. יאיר לפיד תיאר את "נובמבר אחד" כשיר "חביב, קליט ולא שום דבר יותר מזה". ב-1985 התפרקה "שלום הציבור". לאחר פגישה מקרית של בנאי, ברכה ובנסון, הם החליטו על חידוש הפעילות של משינה. יובל בנאי העיד בראיון כי "לא נוצרה כימיה בהרכב הזה", והעיתונאי יוסי חרסונסקי העיר בעת חידוש פעילותה של משינה כי "הטקסטים הכבדים של הלהקה [של 'שלום הציבור'] לא נקלטו במועדוני תל אביב". באוקטובר 2018 עלתה גרסת רמיקס של "ינשוף על עץ גבוה" לספוטיפיי. שלום הציבור, באתר סטריאו ומונו שלום הציבור, באתר MOOMA (בארכיון האינטרנט) בן שלו, "ינשוף על ענף גבוה": תחנה חשובה בדרכו היצירתית של יובל בנאי בהוצאה מחודשת, באתר הארץ, 4 בנובמבר 2018 המחתרת דואגת ל"שלום הציבור", מעריב, 28 במאי 1984 אבי מורגנשטרן, "משינה" נזכרה במאזינים, רוק עמוק, 15 ביוני 1984, בארכיון הכתבות באתר משינה גידי אביבי, ביקורת - פופ - מבלי להפריע לשלום הציבור, כותרת ראשית, 15 באוגוסט 1984 יאיר לפיד, כולם היו בנאי: תיסלם משינה, מוסף "סופשבוע" במעריב, בארכיון הכתבות באתר משינה, 7 בפברואר 1986 (חלק 2) דרור נחום (עורך), עסקי הרוקנ'רול, פרק 2: 1985 - הכל קרה כל כך מהר, זברה תקליטים, 2010 בנאי חוזר ל"מאשינה", מעריב, 5 ביוני 1985
סמבוקה

סמבוקה (באיטלקית: Sambuca) הוא משקה אלכוהולי איטלקי בטעם אניס, לרוב בצבע שקוף. קיימת סמבוקה שחורה בטעם ליקריץ או קפה וסמבוקה אדומה. לרוב, הסמבוקה מכילה 42% אלכוהול בנפח. האגדה מספרת שכשבחורה הייתה מביאה את בחיר ליבה אל הוריה, הם היו סועדים יחדיו. בסוף הארוחה אֵם המשפחה הייתה מגישה סמבוקה. אם האב קיבל את המשקה עם שלושה פולי קפה (סימן לשילוש הקודש: האב, הבן ורוח הקודש) סימן שהאם נתנה את אישורה. הסמבוקה מכילה שמנים אתריים המופקים מכוכבי אניס, אשר מעניקים טעם מודגש למשקה. לשמנים מוסיפים כוהל, תמיסת סוכר וחומרי טעם וריח. סמבוקה מגישים בכוס קורדיאל. מציפים בפנים 3 פולי קפה ומציתים. מדיה וקבצים בנושא סמבוקה בוויקישיתוף שלמה פפירבלט, אלכוהול וקפה - שידוך מושלם, באתר ynet, 21 בפברואר 2005 אסף גולן, שתה 30 שוטים של אלכוהול - ונשאר בחיים, באתר ישראל היום, 26 באוגוסט 2018 גיא גיסר‏, סמבוסק תבקשו במקום אחר, באתר וואלה, 8 ביולי 2004 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
בני נצרים

בְּנֵי נְצָרִים הוא מושב דתי לאומי בחולות חלוצה שהוקם ב-2008 על ידי משפחות שפונו מהיישוב נצרים במהלך תוכנית ההתנתקות, וכן משפחות נוספות שהצטרפו אליהן. המושב נמצא במרחק 800 מטר מגבול ישראל–מצרים. היישוב שייך למועצה אזורית אשכול והוא הדרומי מבין יישוביה. תושבי נצרים פונו בתחילה למושב יבול באופן זמני לקראת הקמת יישוב קבע בחולות חלוצה. בבני נצרים מתגוררות כ-130 משפחות. ביישוב ישנם מעונות, גנים, בית הספר היסודי "נעם נצרים", בריכה, מדרשת נצרים – הדרכה ואירוח חלוצה – עמותה לחינוך בלתי פורמלי המפעילה אכסניית נוער, ישיבה תיכונית חקלאית "רגבים בנגב". יש בו גם כולל אברכים. בין השנים ה'תשע"ה–ה'תשפ"ד פעלה במקום "הישיבה הגבוהה בני נצרים". תושבי היישוב עוסקים בעיקר בחינוך ובחקלאות. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. לתושבי יישוב זה ניתן זיכוי ממס הכנסה בהתאם לסעיף 11 לפקודת מס הכנסה. בית הכנסת המרכזי בבני נצרים בית הכנסת המרכזי בבני נצרים מיגונית מקושטת בית ביישוב מדיה וקבצים בנושא בני נצרים בוויקישיתוף בני נצרים - קהילנט מושב בני נצרים, באתר המועצה האזורית אשכול בני נצרים, במרכז המידע לנגב ולגליל של תנועת אור ריאיון עם אליהו אוזן, חקלאי ומזכיר היישוב בעבר, בפודקאסט דוסקאט, ספטמבר 2017 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 דביר עמר, ישיבת בני נצרים נסגרה, באתר ערוץ 7, 4 באפריל 2024 תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
לימוזינה

לימוזינה (מכונה גם מכונית סלון) היא מכונית פאר ארוכה. בלימוזינה נוהג לרוב נהג שכיר שזו עבודתו, והחלק האחורי בו יושבים הנוסעים כולל בדרך כלל מושבי עור מפוארים, בר משקאות ופינוקים נוספים. הלימוזינה, שמגיעה כמעט תמיד בצבעים שחור או לבן, נחשבת לרכב יוקרתי במיוחד. היא נמצאת בבעלותן של חברות פרטיות (לצורך הסעת מנהלים בכירים), מדינות וארגונים (לצורך הסעת פוליטיקאים ואורחים חשובים), וכן חברות להשכרה המיועדות לקהל הרחב, ומציעות נסיעה ברכב הפאר תמורת תשלום עבור שעות או ימים. לימוזינות נמצאות גם בבעלותם של אנשים פרטיים, לצרכיהם האישיים. המילה Limousine באנגלית שימשה במקורה ככינוי לסוג מסוים של מכונית בתחילת המאה ה-20, שבה תא הנוסעים מופרד ומקורה, אך תא הנהג פתוח, בדומה לכרכרות ישנות; היא נקראה על שם מחוז לימוזן (Limousin) בצרפת, שבירתו היא העיר לימוז', על שום דמיונן של אותן מכוניות לכובעים שחבשו המקומיים (גלימות מקומיות, על פי גרסאות אחרות). בשנות ה-30 של המאה העשרים כבר מופיעה המשמעות של "מכונית מפוארת" באופן כללי, והחל משנות השישים הצטמצמה המשמעות למשמעות של רכב פאר, ארוך מן הרגיל. זיל 111 זיל-4112R (בברית המועצות) רולס-רויס פנטום 4 רולס-רויס פנטום 5 רולס-רויס פנטום 6 מרצדס-בנץ S קלאס בנטלי סטייט לימוזינה לינקולן קוסמופוליטן ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.